b"\n_START_ARTICLE_\nOrientacijska karta\n_START_SECTION_\nNamen\n_START_PARAGRAPH_\nOrientacijska karta in kompas sta osnovna pripomo\xc4\x8dka na orientacijskih progah. Zaradi tega mora biti karta natan\xc4\x8dna, saj se samo tako lahko pripravi proga, ki bo testirala navigacijske sposobnosti osebe. Karta mora biti tudi relavantna na tak\xc5\xa1en na\xc4\x8din, da ni nih\xc4\x8de na slab\xc5\xa1em, ne glede na to, katero pot je izbral, in mora biti ravno prav podrobna, da se jo lahko enostavno bere._NEWLINE_Ker se mora na tekmovanju testirati navigacijske sposobnosti tekmovalca, se orientacijske karte ri\xc5\xa1e predvsem za obmo\xc4\x8djih, kjer je mnogo uporabnih objektov (veliko skal, vrta\xc4\x8d, jarkov...). Hkrati mora biti obmo\xc4\x8dje tudi zanimivo in privla\xc4\x8dno. Primeri tak\xc5\xa1nih obmo\xc4\x8dij v Sloveniji so Ra\xc5\xa1ica ali Tolsti Vrh nad Ljubljano, kontinentalni tereni okoli Murske Sobote ali pa Kras, pri \xc4\x8demer pa je treba poudariti, da je Slovenija izjemno bogata s tereni, ki so primerni za orientacijo._NEWLINE_Orientacijske karte v glavnem izdelujejo orientacijski klubi. Karte so cenjena lastnina kluba, tako zaradi uporabnosti za organizacijo tekmovanj ali le klubskih treningov, kot tudi zaradi velikih stro\xc5\xa1kov izdelave, ki v osnovi vklju\xc4\x8dujejo: terensko delo risalca, risanje (kartografiranje) in printanje. Zraven \xc5\xa1tevila \xc4\x8dlanov posameznega kluba je karta najpomembnej\xc5\xa1i indikator tega, koliko tekem lahko klub organizira.\n_START_SECTION_\nVsebina karte\n_START_PARAGRAPH_\nKarta se printa v petih barvah, ki pokrivajo glavne skupine: zemeljski objekti, skalni objekti, vodni objekti, vegetacija in objekti, ki jih je zgradil \xc4\x8dlovek. Dodatne specifikacije obstajajo za tehni\xc4\x8dne simbole in posebna barva za printanje na karto. Simboli na karti so razlo\xc5\xbeeni v legendi, ki je zraven drugih podatkov (ime, podatki o risalcu, merilo, itd.) standardna 'oprema' karte.\n_START_SECTION_\nNatan\xc4\x8dnost karte in kvaliteta\n_START_PARAGRAPH_\nNatan\xc4\x8dnost karte se nana\xc5\xa1a na terensko delo in se ne nana\xc5\xa1a toliko na natan\xc4\x8dnost pozicije risalca, temve\xc4\x8d na to, kako je karta uporabna za tekmovalca. Kvaliteta karte se nana\xc5\xa1a na kvaliteto risanja. \xc5\xa0tevilne nacionalne organizacije imajo tekmovanja, kjer nagrajujejo kartografe, ki so v dr\xc5\xbeavah najbolj\xc5\xa1i. Splo\xc5\xa1no se priznava, da je kvaliteta risanja karte odvisna predvsem od sposobnosti in izku\xc5\xa1enj risalca, ne pa od orodja."